NKI ไตรมาส 2/58 พลิกขาดทุนกว่า 3 ลบ.
NKI ไตรมาส 2/58 พลิกขาดทุนกว่า 3 ลบ.จากปีก่อนมีกำไร 69.72 ลบ.ขณะที่ 6 เดือนมีกำไร 28.63ลบ.จากช่วงเดียวกันของปีก่อนที่มีกำไรสุทธิ 97.38 ลบ.
11 ส.ค. 2558

บริษัท นวกิจประกันภัย จำกัด (มหาชน) หรือ  NKI รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีผลขาดทุนสุทธิ 3.41 ล้านบาท หรือขาดทุนสุทธิ 0.11 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 69.72 ล้านบาท หรือมีกำไรสุทธิ 2.18 ต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 28.63 ล้านบาท หรือ 0.89 บาทต่อหุ้น จากช่วงเดียวกันของปีก่อนที่มีกำไรสุทธิ 97.38 ล้านบาท หรือ 3.04 บาทต่อหุ้น โดยผลการดำเนินงานที่พลิกขาดทุน เนื่องจากบริษัทมีผลขาดทุนจากการรับประกันภัย รวมทั้งมีการเพิ่มขึ้นของอัตราค่าสินไหมทดแทน  